khistorydata/jeongjo-sjw-relations huggingface dataset:
정조 11년
吏曹判書金履素疏曰伏以臣於月前乞解本兵猥上一疏伏奉批旨恩諭鄭重缷解重務期在不日以是攢祝恭俟體諒今於千萬夢想之外復有天官移授之命此何事也臣聞命驚惶五內失守假使臣才具望實眞有所無適不可若其朝西銓而暮東銓左右兠攬國朝盛際名臣碩輔之獲此者蓋無幾矣而以臣至庸極陋百不肖似本兵重任非敢曰可堪而仰感隆恩俯怵義分不得不淟涊盤礴挨過兩大政僨誤旣多惶愧尙切今此冢宰之職其緊且重視本兵不啻百倍焉雖當世之藻鑑力量出入等夷者猝然當之猶懼其戞戞乎難哉況臣疎闇之見掣礙之跡旣無見聞之開廣又無注措之方便則惟有堅執咫尺之守仰恃天地之仁而已是以昨年除命之下冒死陳懇乃蒙我聖上日月之明顧復之恩趁卽釋負獲全微諒臣心感結與天無極自玆以往天官一步自以謂永得丐免恃而無恐同朝之視臣者亦皆云然今玆誤恩奚爲而至哉嗚呼以殿下之至仁至慈極濟臣覆燾臣殆若慈母之保赤子而今乃處之以睢盱之場策之以顚沛之步此殆臣命卒之秋也臣若迫於嚴命變其株守晏然承當則是前後兩截人耳堂堂淸朝亦安容此兩截人置之銓衡之地鑑別一世之才彦也哉文案下詢關係重大他不暇顧隨牌祗肅而百爾思量冒據無路玆敢披瀝肝血仰暴衷情伏乞聖慈察臣不稱之實諒臣至切之懇將臣新授職名亟行鐫免俾蒙終始之澤仍治臣瀆擾之罪以肅朝綱焉臣無任屛營祈懇之至答曰省疏具悉所辭過矣卿其勿辭行公
정조 11년
李敏采啓曰吏曹判書金履素疏批已下更卽牌招何如傳曰允
정조 11년
大司諫洪檍疏曰伏以臣欲說恩造則河海莫量欲言寵遇則涕淚先從身自陷於坑穽而雨露之仁曲加拯濟跡無倚於墻壁而天地之化積費陶鎔察之衆棄特垂幈幪之庇起于屢跌過侈簪履之收旣涵貸之又剪拂之邇來半年之間除旨聯翩華誥盈握恩數曠絶於千古觀瞻咸聳於一世重尋花甎之步昵侍文陛之間威顔咫尺天語溫諄開釋慰諭委曲鄭重不啻如父母之邇家人之視隆恩厚渥淪肥浹髓臣以首頓地呑聲飮泣生而得此死亦何憾嗚呼今日廷臣孰不蒙再造之恩而其所以終始曲保生死骨肉如臣所被者殆無其倫臣雖頑如木石豈不欲糜身粉骨以圖塵剎之報而只恐桑楡景迫事君日短此生此世實無其望興念至此寧不悼歎不意薇垣新命又下於待罪騎省之日殆若朝除而夕遷已爲臣匪分之榮過福之憂而矧此所叨地望自別顧其職則淸選也論其任則言責也在昔少壯之時已愧人器之不稱今於衰朽之餘豈有毫分之可襯而迺以已試蔑效之任加之不肖垂死之身有何風猷可以繩愆而紏繆有何言議可以彰善而癉惡左右量挈萬無承當之望而參鞫有命他不暇顧雖不得不章皇出肅而若復因仍蹲冒殆同無故則其爲壞廉防而駭瞻聆當復如何慈敢悉暴衷懇瀝血哀鳴伏乞聖慈亟命刊改以卒終始生成之澤焉臣雖不敢以言責自居亂臣賊子人得而誅之則臣何忍終噤而不言乎嗚呼尙忍言哉粵自乙丙以來亂逆層生凶變百出巨室世族太半化爲梟獍天經民彝幾盡歸於土苴其爲禍也不時燎原與滔天而已此其本只在於義理之不明懲討之不嚴卽事便爲前轍旣往卽一殷鑑而泯泯不已泄泄如故辟而止辟皇王之大道而今之刑政失之太寬禹鼎高揭太阿在手殿下何若而不奮乎天討五用之刑哉臣於往歲亦嘗粗效沐浴之義而今於十數年之後復檢故紙則窩窟自在根柢未鋤種下遺種節上生節千凶萬怪愈出而愈憯國榮之圖十字刀割俱逭肆市之顯戮竟致首領之獲全至於窮天地亘萬古所未有之夏賊出而人紀絶矣天理滅矣雖用參夷殄滅之典亦未足以洩神人之憤而适雲之律旣許旋閟終未夬施則尙可謂國有三尺乎王章由是而不擧亂逆因此而肆行瑮福釀稱兵之謀明賊畜內應之計綢繆排布非一朝一夕之故七行半刀割嗚呼自有是變以來大小皇皇如不欲生庭籲陛爭腔血盡焦賊醫妖媼之同情釀凶其端已露今若竝加一覈則情節可得而天聽逾邈兪音終靳大僚雪涕而決退八方裹足而陳義所可慨者獨無一人碎首於天陛之下矣歷觀史牒曷嘗有如此之變而一例寬縱全事抛置不思所以撲火而去薪斬草而除根者哉惟我聖上智周萬事明燭庶類義理之晦明彝倫之在亡擧在乎衡尺之中而必析於毫釐之末凡與當行與不當行可已與不可已沛然河決宜無留難而獨於此濡忍未果當斷不斷以致王法屈於上人彝斁於下而不逞之徒方且旁伺睥睨陰滋其萌孽肆營其窩藏禍胎漸長凶圖暗熾言念及此寧不澟然寒心繼之以痛哭流涕也哉伏願聖明穆然遠覽赫然奮發夬從群請亟擧王章使義理大明懲討克嚴實宗社臣民之幸也臣無任屛營祈懇之至省疏具悉勿煩爾其勿辭察職
정조 11년
丁未七月初四日卯時上御重熙堂右承旨與稟事閣臣入侍時右承旨趙衍德記事官金孝建李相璜金祖淳京畿監司徐有防原任直閣徐鼎修鄭東浚待敎尹行任以次進伏訖上曰禮兵判入侍賤臣承命出與禮曹判書徐有隣兵曹判書金履素偕入進伏上曰獄情轉至妖誕究竟無期矣有隣等曰必有主張浮動之人而終未覈得誠泄泄上曰龍虎營捉囚者卿須施威捧招可也履素承命先出命書傳敎曰政事當日爲之又命書傳敎曰衿川民人李大基事才有拔例收葬之命而當其士人李在榮之渰溺也兩奴之拚死生爭投洶濤中竝至胥溺而互相抱持至死不釋幸因大基之義氣拯出於無奈之際而其捨命爲主之誠無間於死生在朝家敦勵之義不可以常賤泯然私奴述伊同等特爲給復事下諭于京畿監可命退諸臣以次退出
정조 11년
行都承旨沈豐之坐左承旨李時秀坐右承旨趙衍德坐直左副承旨洪明浩坐右副承旨洪仁浩坐同副承旨李敏采坐直注書金孝建仕一員未差假注書趙台榮仕直事變假注書張錫胤仕
정조 11년
以京畿監司狀啓陵幸時畿甸植炬令該廳劃卽稟處事傳于李敏采曰須有特敎至晝停所植炬出還宮俱値擧火時則自陵所至該地方境上皆當植炬今此磨鍊之只及出宮晝停者未知爲然今旣如是定式則他陵寢亦各有劃一之制令該廳爛商該道指一回啓
정조 11년
沈豐之啓曰吏曹判書金履素參判李秉模參議李集斗牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更卽牌招何如傳曰乘乏之故自西移東非始許終靳況旣無情勢之可言則在吏判道理但當行公而已昨今屢違無意承命事體所在誠極未安吏曹判書金履素從重推考與亞三堂更卽牌招開政
정조 11년
以吏曹參議李集斗牌不進罷職傳旨傳于沈豐之曰只推
정조 11년
沈豐之啓曰吏曹判書金履素參判李秉模參議李集斗再牌不進推考傳旨及罷職傳旨今方捧入而特敎申飭之下如是違召無意膺命事體所在誠極未安判書參判所當更請牌招而係是一日三牌何以爲之乎敢稟傳曰更爲牌招
정조 11년
以吏曹參議李集斗再牌不進罷職傳旨傳于沈豐之曰只推更爲牌招
정조 11년
沈豐之啓曰吏曹參判李秉模參議李集斗一體牌招開政何如傳曰允
정조 11년
沈豐之啓曰吏曹判書金履素參判李秉模參議李集斗三牌不進推考傳旨及罷職傳旨今方捧入而特敎申飭之下連事違召終不膺命事體所在極爲未安判書參判所當更請牌招而係是一日四牌何以爲之乎敢稟傳曰如是違牌極爲未安從重推考違牌傳旨勿施仍以前牌催促違牌勿爲呼望
정조 11년
以吏曹參議李集斗三牌不進罷職傳旨傳于沈豐之曰只推更爲牌招
정조 11년
李敏采啓曰夜禁則如非朝紙去來則毋或饒貸之意前後申飭出於嚴夜禁之意蓋法典直提學以下皆無得犯夜故也今聞爾言院隷不接於肅章門於何住着乎渠以遐方文臣猥叨兵郞凡於門禁夜巡無不懈惰獨於此事如是者可見其癡濫之一端其委折卽令該房査問金珍恪處以啓可也事命下矣査問于金珍恪處則以爲臣之無知妄作之罪焉敢逃於問啓之下哉臣但知御門之至重而不暇顧院隷之自別乃以門閾之箕踞濫施八度之棍臣於夜巡禁喧等事實多溺職之罪而獨於微細之事自速妄錯之科惶懍震越罔知攸措云矣敢啓傳曰議處
정조 11년
以禁府時囚錄啓傳于洪仁浩曰雖令保放出場之遲滯可悶保放及未拿來罪人中李邦億不待行査自有捕招本事之虛謊可知放送田光羽柳光濂今日捧供考律勘處後草記朴泰俊黃世中梁得河趙鳳麟朴亨源李格權裕等竝罷黜放送後草記事分付洪樂恒今日捧供仍令議處事一體分付
정조 11년
洪仁浩啓曰卽者義禁府都事來言時囚罪人李東憲李元謙捧口招仍爲論理議處事命下而判義禁金鍾秀謂有情勢次堂例不得擧行云判義禁金鍾秀卽爲牌招以爲擧行之地何如傳曰允
정조 11년
洪仁浩啓曰判義禁金鍾秀牌不進推考傳旨今方捧入而口招坐起命下之後如是違牌不卽擧行事甚未安更卽牌招以爲擧行之地何如傳曰令次堂擧行
정조 11년
傳于洪仁浩曰判義禁入侍
정조 11년
傳于趙衍德曰兵曹參議前望單子入之待下批牌招察任
정조 11년
兵曹參議前望單子入之柳誼落點
정조 11년
傳于李敏采曰明日推鞫待罪人拿來爲之事傳于委官
정조 11년
李時秀以都摠府言啓曰今日入直內三廳武兼禁軍及軍兵等當爲中日習射而禜祭相値不得爲之之意敢啓傳曰知道
정조 11년
李敏采以義禁府言啓曰保放及未拿來罪人中李邦億放送田光羽柳光濂今日捧供考律勘處後草記朴泰俊黃世中梁得河趙鳳麟朴亨源李格權裕等竝罷黜放送事命下矣保放罪人李邦億放送朴泰俊黃世中李格權裕未拿來罪人梁得河趙鳳麟朴亨源等竝罷黜放送保放罪人田光羽柳光濂等還囚捧供後考律勘處之意敢啓傳曰知道
정조 11년
刑曹啓目粘龍岡縣殺獄罪人金履默獄事云云一案似或平反之道上裁初檢官龍岡前縣令權裕覆檢官三和前府使李格竝令該府拿問處之何如判付啓此獄之當初成獄及金履默之斷以元犯者專由於宋同卓等立證之招而到今同卓等三人一變前招皆以怯於惡刑初檢時誣招納供則所謂履默之元犯自在脫空中是如乎以傷處言則屍體之經日變動乃是常事兩檢狀中紫黯微堅未見其眞的傷痕是遣以獄情言則履默之於仁采交誼則同槧之厚也爭端則絶纓之微也住所戲謔出門分手乘憤猛踢似無是理兺不喩三世傳家之疾一經書齋之說俱出於死者及屍親之言則此爲仁采實病之明證尋醫給藥俱不足爲眞贓而設令仁采眞有被踢之事則其弟獜采之來見也固當不待問而卽愬不待再詰而始吐是遣以檢體言則殺獄訊囚自有常規別設治盜之具以爲恐嚇之資者前所未聞大關後弊是遣初檢文案覆檢時例不相通而初檢官之密囑覆檢官之曲循俱極駭然罪人金履默叚爲先放送初覆檢官叚依回啓施行爲良如敎
정조 11년
洪仁浩以義禁府言啓曰平安監司李命植査啓據刑曹覆啓內初檢官龍岡前縣令權裕覆檢官三和前府使李格拿問處之事判下矣權裕李格今方待命卽爲拿囚之意敢啓傳曰卽爲保放
정조 11년
洪仁浩以義禁府言啓曰時囚罪人李格權裕等保放事命下矣李格權裕等卽爲保放之意敢啓傳曰知道
정조 11년
大司憲尹承烈大司諫洪檍執義鄭萬始司諫李思祚掌令鄭景祚崔烜持平柳頤玄獻納李庚運校理洪聖淵副校理李洪載正言張至冕修撰金熙采嚴思憲副修撰成種仁等啓曰請黜置罪人鄭致達妻亟令王府夬正典刑以洩神人之憤請物故罪人德相亟施孥籍之典請逆賊尙喆依律處斷一行刀割答三司不允六字刀割
정조 11년
大司憲尹承烈大司諫洪檍執義鄭萬始司諫李思祚掌令鄭景祚崔烜持平柳頤玄獻納李庚運正言張至冕等啓曰請養遂獻遂竝令王府設鞫嚴問還寢會遂絶島散配之命仍令王府設鞫得情請還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟寢煥億島配之命仍令王府加刑得情夬施王章請正刑罪人福榮亟令王府快施孥戮之典請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟施孥籍之典請梟示罪人明謙亟施孥戮之典請逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情請正刑罪人以謙施以孥戮之典措辭現上答兩司曰不允
정조 11년
持平柳頤玄啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請申愷設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情請島配罪人韓采亟令王府更加嚴鞫期於得情請醫官朴春源刊名內醫之案請別軍職田文顯亟命汰去措辭現上答府曰不允田文顯事如是持難極爲未安矣
정조 11년
正言張至冕啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟命王府設鞫得情快正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請還發配所罪人宋迪中亟令王府拿來嚴鞫期於得情請申愷嚴鞫得情施以當律請罪人寧鎭亟令王府設鞫嚴問期於得情夬施王章請島置罪人趙時偉亟令王府設鞫嚴問期於得情請島配罪人韓采更加嚴鞫期於得情夬施當律措辭現上答曰不允
정조 11년
刑曹判書宋載經疏曰伏以日月迅邁文孝世子祥事奄過秋序載屆仰惟止慈之聖懷尤何以堪抑嗚呼討復大義未伸餘孽凶逆又出言念聖躬之孤危國勢之岌嶪五內如焚中夜無寐繞壁抆涕只切尙寐之願而已臣之扶舁衰骸來伏輦下已三易月矣臣之自來情踪危臲兢蹙始擬暫伸情禮還尋鄕廬得以念咎自影杜門待盡矣忽於前月重嬰風疾口眼喎斜肢體麻痺加以暑熱重鑠濕氣浸淫雜試鍼藥眞元澌鑠㱡㱡床褥作一未冷之屍耳向叨籌司之任卽古之樞密而與聞廟謨責任甚重愼揀自別此非人人所可僥冒也明矣乃以如臣衰朽譾劣苟然充數於其間臣未知其何爲而有此謬恩耶其爲褻名器駭聽聞極矣亦非細故也泯默縮伏恭俟改正不意秋曹除旨又下於此際惝怳隕越尤不知所以自措也噫六部之長孰非緊重而至若司寇之職所係愈不輕雖使彊壯聰明足堪剸理者當之亦莫不逡巡辭避則以臣老耄癃尫近添風痺之新症形貌歪側而對人有靦精神昏憒而忘前失後酬酢之際首尾不續戶庭之間跬步亦艱以此病情其在閑司漫職猶恐其僨誤況劇務叢畓之地豈有一分自力堪承之望耶反復揣量無路趨膺虛縻曠瘝爲日已多便作微臣養病之坊顧以私分之惶懍已無可言而亦豈朝家綜核之政也哉玆敢不避煩猥悉陳危懇伏乞聖慈俯垂諒察將臣所帶秋曹籌司本兼兩任亟命遞改以重公器以安賤分千萬幸甚臣無任屛營祈懇之至答曰省疏具悉卿其勿辭俟間行公
정조 11년
丁未七月初五日卯時上御重熙堂都承旨與判義禁入侍時行都承旨沈豐之假注書趙台榮記注官李宗烈記事官李相璜判義禁金鍾秀以次進伏訖上曰卿緣何違牌耶鍾秀曰臣之情勢實難堪承故果爲違召而不勝惶恐矣上曰到今鞫招已露根脈所謂根脈果抵於鄭鎭赫鄭鎭星耶鍾秀曰然矣上曰鄭哥聞是道內望士云然乎鍾秀曰如渠醜類何足以望士責之乎上曰予方思究竟之道而事多難處何以則爲好耶鍾秀曰尙未究竟誠甚可悶發捕都事今若上來當出決末矣上曰卿往見領相以從速究竟之意相議可也命鍾秀先退命書榻敎曰濬川堂上明日來待又命書榻敎曰左承旨與營建郞廳入侍賤臣承命出與左承旨李時秀郞廳鄭東敎李晩秀偕入進伏上曰別庫所在木何當輸入耶東敎曰木物已盡辟連故方欲輸入矣上曰輸來時車用幾兩耶東敎曰當用數百兩矣上曰窓戶等所造木亦以別庫木用之耶晩秀曰木理甚好故欲以此用之矣命退諸臣以次退出
정조 11년
丁未七月初五日申時上御重熙堂坐直承旨入侍時右承旨趙衍德假注書趙台榮記事官尹行任金祖淳以次進伏訖上命書傳敎曰吏判之如是逡巡必因誤看俄下飭敎而然本職是何等重任則寧有乍授旋解之理乎去就大關國體吏曹判書金履素從重推考因以前牌各別催促衍德曰院隷雖賤傳命爲重該司無得推治自是舊規而兵曹佐郞金珍恪謂以院隷坐於肅章門閾欲爲懲治送言本院故只以略治之意果有循例之答矣敢藉莫重之御門濫施重棍若以微細之事無難重治則傳命之隷將無支保之勢揆以事體萬萬駭然本院請推之外無他可施之罰何以爲之敢稟上曰夜禁則如非朝紙去來則毋或饒貸之意前後申飭出於嚴夜禁之意蓋法典直提學以下皆無得犯夜故也今聞爾言院隷不接於肅章門於何住着乎渠以遐方文臣猥叨兵郞凡於門禁夜巡無不懈惰獨於此事如是者可見其痴濫之一端其委折卽令該房査問金珍恪處以啓可也出擧條命退諸臣以次退出
정조 11년
行都承旨沈豐之坐左承旨李時秀坐右承旨趙衍德坐直左副承旨洪明浩坐右副承旨洪仁浩坐直同副承旨李敏采坐注書金孝建經出[徑出]一員未差假注書趙台榮仕直事變假注書張錫胤仕
정조 11년
沈豐之啓曰卽者注書金孝建謂有情勢陳疏經出原疏纔已退却矣所當直捧禁推傳旨而此與無端徑出有異推考警責仍卽牌招何如傳曰允牌招入直
정조 11년
洪仁浩啓曰合辭方張之時諫院無詣臺之員事甚未安除在外陳疏入啓外呈告人員竝卽牌招何如傳曰允
정조 11년
傳于沈豐之曰領議政入侍事遣史官傳諭
정조 11년
李敏采啓曰卽者義禁府都事來言保放罪人柳鎭恒趙雲履査啓回啓及李元謙洪樂恒田光羽柳光濂等議處照律事命下而判義禁金鍾秀謂有情勢次堂例不得擧行云判義禁金鍾秀卽爲牌招以爲擧行之地何如傳曰令次堂擧行
정조 11년
以注書金孝建牌不進罷職傳旨傳于沈豐之曰勿施
정조 11년
有政吏批判書金履素進參判李秉模推鞫進參議李集斗進行都承旨沈豐之進以李百亨爲校理黃昇源爲兵曹參判宋碩欽爲漢城主簿李顯秀爲昭寧園守奉官漢學校授單韓用龜軍器直長單曺泰柱奉事單鄭弘澤以鄭萬始爲書狀官
정조 11년
兵批判書李𡊠進參判黃昇源未肅拜參議柳誼病參知李師濂入直進同副承旨李敏采進以李聖圭爲都摠管任希曾爲副摠管黃昇源元厚鎭爲同知徐有龍爲內禁衛將朴春錫羅應祿盧達宗金錫宙朴重采尹昌莘爲五衛將李尙謙爲京畿監營中軍同知單李得濟訓鍊參軍單李枝昌副司直沈有鎭李昌漢曺允大
정조 11년
以義禁府都事狀啓原州判官李時淵受由上京事傳于李敏采曰此時該倅豈可受由在京給由之道伯尤萬萬駭然營下一守令不能申飭何以檢督道內守令乎其委折令廟堂爲先査問草記該守令之上來委折亦令該曹査實草記
정조 11년
傳于洪仁浩曰坐承旨入侍
정조 11년
李敏采啓曰今日敦義門開門時更皷未下之前誤以宣傳標信祗受擧行當初不察之失臣不勝惶恐而宣傳官之矇然祗受該門護軍部將之初不致察徑先開門俱極可駭當該宣傳官及護軍部將所當重勘而本院請推之外無他可施之罰何以爲之敢稟傳曰後弊所關萬萬驚駭且關師律不可尋常處之當該宣傳官護軍部將等竝令兵判待明朝嚴棍捧供草記論罪仍令兵曹嚴飭各門後勿如是身爲本兵難免常時不飭之責當該判書從重推考行首宣傳官亦難免不飭之罪爲先汰去
정조 11년
李敏采以兵曹言啓曰金虎門北邊宮墻頹圮處一許今已畢築把守軍兵本處還入直之意分付何如傳曰允
정조 11년
李敏采以訓鍊都監禁衛營御營廳言啓曰金虎門北邊宮墻一間許頹圮處今已畢築把守軍兵本處還入直事自兵曹草記矣把守金虎門軍八名還入直所之意敢啓傳曰知道
정조 11년
義禁府啓目前統虞候李東憲原情云云判付問目內辭緣泛稱遲晩所當請刑是白乎矣曾經宣傳官勿爲請刑載在大典通編上載何如判付啓折納梅枝一款卽其矣處當査之事而觀此供辭渠必常時使喚故進退時有此扶腋之擧一時使之扶腋罪重乎常時長令使喚罪重乎渠在佐幕同在一營則同浴之嫌渠實難逭何暇雌黃主帥以至轉囑繡衣之擧乎渠固妄物似此僨事料之熟矣爲先罷職放送爲良如敎
정조 11년
義禁府啓目前府使李元謙原情云云傳旨問目內辭緣泛稱遲晩所當請刑是白乎矣曾經宣傳官勿爲請刑載在大典通編上載何如判付啓所聞有云云果非立證乎況虞候李東憲卽渠從叔則所聞於東憲座上之說傳於御史御史安得不信聽乎昨見道伯査啓徵歌一款自歸烏有雖係目擊耳彯之事挺身作證不緊甚矣況本事相左如此固知渠遇事不端的焉敢到底浮雜不堪自來技癢乃爾至於供中義理二字尤極駭悖雖無識武夫亦豈可發此不成說之說以此以彼癡濫莫甚從重勘律放送以爲造言反舌之戒爲良如敎
정조 11년
義禁府啓目領運差使員田光羽原情云云傳旨問目內辭緣泛稱遲晩所當請刑是白乎矣曾經宣傳官勿爲請刑載在大典通編待判下擧行何如判付啓議處仍爲照律先放送後草記爲良如敎
정조 11년
義禁府啓目自作堡前權管柳光濂原情云云問目內辭緣泛稱遲晩所當請刑是白乎矣旣有今日捧供考律勘處後草記之命待判下擧行何如判付啓議處仍爲照律先放送後草記爲良如敎
정조 11년
義禁府啓目前獻納洪樂恒原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編且有今日捧供仍令議處之命矣洪樂恒旣已詣臺旋卽退歸終至莫重合辭無端闕啓而張皇引避誠極可駭以此照律何如判付啓依允
정조 11년
洪仁浩以義禁府言啓曰保放罪人田光羽柳光濂等草供判付內議處仍爲照律先放送後草記事命下矣田光羽漕船逢點法意不輕則假使風潮俱順有難回泊等待終致闕點至登道啓則不可以虞候之遲滯有所參怒至於一隻漕船之京江致敗雖在到泊分倉之後旣是計穀納倉之前則亦難免不能檢飭之罪以此照律罪取考律文則大明律制書有違條有曰凡奉制書有所施行而違者杖一百不應爲條有曰凡不應得爲而爲之事理重者杖八十名例有曰二罪俱發以重者論大典通編推斷條有曰犯私罪杖一百決杖告身盡行追奪雜令條有曰王府決杖者代以金贖云矣田光羽從重論杖一百收贖告身盡行追奪放送柳光濂還穀糶糴法意至嚴則雜物代捧至於一百十二石數外加分又爲一百十八石雖云從民之願自歸違法之科究厥罪狀誠極痛駭以此照律罪取考律文則大明律制書有違條有曰凡奉制書有所施行而違者杖一百大典通編倉庫條有曰還上加分不及半者奪告身大明律不應爲條有曰凡不應得爲而爲之事理重者杖八十名例有曰二罪俱發以重者論大典通編推斷條有曰犯私罪杖一百決杖告身盡行追奪雜令條有曰王府決杖者代以金贖云矣柳光濂從重論杖一百收贖告身盡行追奪放送之意敢啓傳曰知道如有功議各減一等
정조 11년
禁府照目前獻納洪樂恒矣旣已詣臺旋卽退歸終至莫重合辭無端闕啓而張皇引避誠極可駭以此照律罪杖八十收贖奪告身三等私罪奉敎依允爲旀議減一等爲良如敎
정조 11년
禁府照目昌原府使李元謙矣判付內所聞有云云果非立證乎況虞候李東憲卽渠從叔則所聞於東憲座上之傳說御史安得不信聽乎昨見道伯査啓徵歌一款自歸烏有雖係目擊耳剽之事挺身作證不緊甚矣況本事相左如此固知渠遇事不端的焉敢到底浮雜不堪自來技癢乃爾至於供中義理二字尤極駭悖渠雖無識武夫亦豈發此不成說之說以此以彼癡濫莫甚從重勘律放送以爲造言反舌者之戒罪杖八十告身三等私罪奉敎依允爲旀功議各減一等爲良如敎
정조 11년
丁未七月初六日卯時上御誠正閣都承旨入侍時行都承旨沈豐之假注書趙台榮記事官李相璜金祖淳以次進伏訖上命書傳敎曰旣無情勢尙無去來寧有如許國體所深引者未知何事而聞筵敎揆以分義焉敢更事逡巡吏曹判書金履素從重推考仍以前牌各別催促斯速開政參議一體牌招違牌竝勿呼望雖因急於勉出長堂三品官之一日四牌有傷事體參議李集斗爲先從重推考又命書傳敎曰領議政入侍賤臣承命出與金致仁偕入進伏奏曰近日霖雨支離聖體若何上曰一樣矣致仁曰王大妃殿氣候若何上曰一樣矣致仁曰惠慶宮氣侯若何上曰一樣矣上曰昨聞卿之所愼越添云果何如致仁曰賤疾無關聖衷而每降軫問之敎伏不勝感泣而大體春初所痛之症近又猝發起動難便故久未入侍矣上曰卿以鞫座未參有所云云而使他大臣替行亦何妨也致仁曰閭巷間傳說不翅十分眞的而今者朔數已滿云臣民歡忭之忱有不可勝言矣今日欲承聖敎玆敢登筵矣上曰五月以前予亦未詳近始聞知矣至於應行節目間事雖或差晩亦何妨也致仁曰氣候諸節若何上曰連爲平順矣致仁曰天祐東方有此莫大之慶歡欣忭祝更無可達而今爲八朔則其在愼重也事體也産室廳擧行凡節有不容一時差緩矣上曰更診脈候從後爲之亦未晩也且目下事稍待淸謐以爲擧行好矣致仁曰事面亦似然矣上曰鄭哥則徐判府事李時秀曾爲東伯時亦已聞名云矣致仁曰李章運之特放在鞫體極涉如何而鞫座已罷故臣亦未能爲草記矣上曰末稍必是放送之人故果有處分矣致仁曰臣年老多病國事身名恐有僨誤之慮或賜體諒是所望也上曰此何等時而初非言私之日卿病如或未差暫請由暇則可矣致仁曰臣謹當呈辭而臣若不爲次對則次相不欲行次對是可悶也上曰卿言誠然矣致仁曰臣之病狀難以時日可起旣蒙聖恩許以長暇此後賓對進參未期早晏敢以賓對擬陳者仰達矣列聖朝以來胎室加封雖或待年豐退行未嘗過於七八年之久矣昨年夏以寧越胎室加封事因大臣筵奏禮堂知委本道所入石物預爲措備而先有待明秋擧行之命故至今遲待矣聖念雖軫民邑之弊每降姑待之敎而旣是應行典禮則有不容一向遷就今則秋序已屆分付禮曹雲館預先卜日知委該道運置石物磨置以待秋成卽時擧行何如上曰欲觀今年秋事爲之待秋成更爲稟處可也出擧條上曰吏判撕捱何事乎致仁曰臣未詳知而似聞以日昨傳敎中二字下敎爲惶恐難進之端云而臣則以聖意始欲曲諒於西銓及其東銓無可爲之人乘其乏而自西移東之敎知之未知吏判不如是看得乎昨今違牌懸牌似涉無義亦甚未安吏曹判書金履素從重推考申飭行公何如上曰依爲之出擧條致仁曰向來以一名疏通事承上敎成節目其中已出身者特許三曹調用至今遵行矣今番大政刑郞之望忽以一名外人無端竝擬觀聽莫不訝惑事係官制不察大矣典獄參奉卽參下正職而首擧者非生進非前銜時在幕裨中人也未知曾有是否而終非愼惜銓法之道由前由後不可以已遞而無警前吏判尹蓍東從重惟考何如上曰依爲之出擧條致仁曰銓曹計仕之法素稱最嚴尙能遵守而獨於雜歧輪回之際此法漸歸蕩然蓋由於各廳遷轉窠之不入於銓曹計仕故也以寫官譯官言之寫官仕滿四十五朔報銓曹出六則譯官之當其次者又自寫官出六後始計仕四十五朔輪回之法本如是也而今則不然寫官出六未久而譯官稱仕滿譯官出六後寫官亦如之銓曹不復審察隨報檢擬前後十五六年之間雜歧中此弊指不勝計而寫官譯官尤爲特甚莫重仕法爲此輩一任壞亂誠可寒心已往諸人雖難一一追論卽今在職者令該曹覈汰此後則仕滿陞遷後當次各廳遷轉窠差出時隨卽報吏曹使之計仕何如上曰依爲之出擧條致仁曰往年臣待罪銓曹以雜歧減省事陳達出擧條而政府樞府錄事亦在其中蓋兩府錄事計仕陞六卽法典所載而爲其減省俾作輪回窠矣其時樞府無一大臣廟議以爲彼此勞逸顯殊政府錄事三陞後始許樞府錄事一陞爲宜故臣果以此陳稟蒙允而伊後原任大臣漸多赴公頻數兩府勞逸雖云有間彼亦不可謂無勞矣三陞一陞實有太偏不均之歎自今更爲定式政府錄事二次陞遷後樞府錄事一次陞遷每如是輪回恐合事宜諸大臣之意亦如此故敢達矣上曰依爲之出擧條致仁曰朝家錄孤係是重典苟或踰濫爲弊反甚自古必以嫡長除職法意有可見也間或有支孫調用之命而此則只當用之於其時其人而已不可援以爲例至於向來毋論支嫡之自下陳請至爲未安致使倖門漸開恩典屑越非細故也自今申明舊法非有特敎毋敢以支孫檢擬事嚴飭銓曹且臣近見該曹望單凡於承傳懸註不書嫡長而書以後孫此亦非古例一體申飭俾以嫡長孫懸錄何如上曰依爲之出擧條致仁曰我國雖偏小素稱産財而以國儲言則良可寒心惟各軍門財力自來頗饒者所以備緩急之需而昇平日久經用多端視前不啻枵然三局則雖有都提擧元無毫髮管攝便一冗官守摠兩營則竝此而無之藉令有非法濫用之事朝廷何以知之軍門錢貸許貸放債朝禁本嚴先朝至以非我臣子爲敎而歲月旣久又或如前者有之臣常慨歎不已卽今諸將臣皆謹愼奉公其於典守似無他慮而然自上隨事提飭則必益有警勵之效敢望深留聖意焉上曰卿言好矣時欲差遣御史抽栍翻閱未必不爲警勵之一端欲以此留意矣出擧條致仁曰臣於近日政院日記私謄事雖未詳裏面委折以堂疏論列見之有曰指使之跡傳示之處有口皆傳又曰院中亦必有指揮者存以此見之則其非該吏私自移謄可知而畢竟罪正於該吏指使者晏然則寧有如許國體事雖似微所關則大伊日諸承旨使之自首而又不自首則令該曹盤問該吏從實覈出恐不可已矣上曰依爲之出擧條上曰濬川堂上後日來待出榻敎賤臣承命出傳命書傳敎曰承旨及兵曹堂上前望單子入之上曰大臣入侍出榻敎命退諸臣以次退出
정조 11년
丁未七月初六日巳時上御重熙堂右承旨入侍時右承旨趙衍德假注書趙台榮記事官李崑秀金祖淳原任直閣鄭東浚徐鼎修以次進伏訖上曰宣傳官韓命祥處下去諭旨持來賤臣承命出持入上進覽訖上曰此諭旨自政院成送而三日內必抵宣傳官處事分付命退諸臣以次退出
정조 11년
丁未七月初六日午時上御誠正閣都承旨與時原任大臣入侍時行都承旨沈豐之假注書趙台榮記事官李相璜金祖淳領府事鄭存謙判府事徐命善領敦寧洪樂性判府事李福源金熤左議政李在協右議政兪彦鎬以次進伏訖存謙等曰近日霖雨支離聖體若何上曰一樣矣存謙等曰王大妃殿氣候若何上曰一樣矣存謙等曰惠慶宮氣候若何上曰一樣矣存謙等曰閭巷間傳說非但眞的俄聞領相所傳臣民歡忭已無可達而況今朔數已滿擧行諸節不容少緩今日臣等不勝欣祝之忱相率請對必得請而後出去矣上曰一未診候姑未的知何可遽從卿等之請乎且考之前例亦無十分比準者矣僉曰前例則豈曰無之而見今朔數已滿湯劑進御一時爲急矣上曰明聖王后曾無內局藥一貼進御之事且予誕降時至當朔始設産室廳何必拘於禮貌欲爲張大之事耶樂性曰臣方在藥院故其所擧行尤爲緊急矣上曰卿等何爲相率入來乎僉曰臣等不勝慶幸欲得準請而入來矣上曰目下事姑未收殺此時何可議定乎關東想必騷擾卿果申飭於東伯乎熤曰累爲言飭於臣子矣上曰此獄與洋海獄事稍異矣命善曰獄情雖似然而根因則必有不可不嚴査鋤治矣上曰旣曰擧兵云爾則不可不設鞫而設鞫則又近虛誕在國體誠如何矣僉曰亦不可仍令抛置矣上曰連月雨水太過誠可悶而外邑被災不如京內云耶僉曰然矣命善曰宮墻頹圮處今欲修築而非但雨意未霽修改似太早何以爲之乎上曰頹處浩多難自今日始役當至晩時矣上曰領相不爲次對則左右相不欲替行云領相至有筵稟而今已受暇卿等但當主管宜矣命善曰近日銓官之懸牌或至三四日事體誠駭然矣上曰然矣上曰趙判府事事誠過矣自今以後反恐其出仕矣僉曰臣等之請愼重也事體也不可少緩亟賜允從焉上曰愼重與事面果不在設廳與否而旬後望間當有下敎矣命善曰旣承旬望間下敎之敎臣等益不勝歡祝謹當退俟下敎矣命退諸臣以次退出
정조 11년
丁未七月初六日申時上御重熙堂坐直承旨入侍時右承旨趙衍德假注書趙台榮記事官尹行任金祖淳原任直提學徐有防原任直閣徐鼎修鄭東浚以次進伏訖上命讀公事衍德讀奏仍命書判付訖上曰今日大臣擧條卽爲出朝報可也命退諸臣以次退出
정조 11년
行都承旨沈豐之坐左承旨李時秀坐直右承旨趙衍德坐直左副承旨洪明浩坐右副承旨未差同副承旨李敏采坐注書金孝建仕直一員未差假注書趙台榮仕事變假注書張錫胤仕
정조 11년
趙衍德啓曰來十一日朝參日次矣敢啓傳曰停
정조 11년
趙衍德啓曰來十一日輪對日次矣敢稟傳曰爲之
정조 11년
趙衍德啓曰來十一日專經文臣殿講日次矣敢稟傳曰念後爲之臨時更稟
정조 11년
以大司諫洪檍司諫李思祚正言張至冕牌不進罷職傳旨傳于洪仁浩曰只推
정조 11년
洪仁浩啓曰合辭方張之時兩司無詣臺之員事甚未安大司諫洪檍司諫李思祚正言張至冕旣有只推之命卽爲牌招憲府呈告人員一體牌招何如傳曰允
정조 11년
洪仁浩啓曰大司憲尹承烈執義鄭萬始掌令鄭景祚崔恒持平柳頤玄呈辭持平金聖準在外監察茶時之意敢啓傳曰知道
정조 11년
以領議政金致仁鍼灸呈辭傳于洪仁浩曰安心調理
정조 11년
以吏曹參議李集斗四牌不進罷職傳旨傳于趙衍德曰只推
정조 11년
以別軍職李儒敬狀啓幨長弓換出事傳于趙衍德曰以辛丑條中無論充與破只充本數換來而以此觀之他種軍器之腐傷可知此後充典守之道與守臣面加爛議論理狀聞修改役處今幾畢役乎多日進留貽弊可悶凡係廚傳等事一切省略復命當在何間亦爲指一狀聞事回諭
정조 11년
趙衍德啓曰卽者義禁府都事來言保放罪人柳鎭恒趙雲履等今日內照律事命下而判義禁金鍾秀謂有情勢知義禁李文源鄭昌順謂有身病同義禁李秉模一人不得開坐云判義禁金鍾秀知義禁李文源鄭昌順竝卽牌招以爲備員開坐之地何如傳曰允
정조 11년
洪仁浩啓曰判義禁金鍾秀知義禁李文源鄭昌順牌不進推考傳旨今方捧入而保放罪人柳鎭恒趙雲履照律事命下之後如是違牌不卽擧行事甚未安竝更卽牌招以爲開坐之地何如傳曰允
정조 11년
洪仁浩啓曰判義禁金鍾秀知義禁李文源鄭昌順再牌不進推考傳旨今方捧入矣照律開坐旣有成命連事違召尙不擧行事體所在誠極未安所當更請牌招而係是一日三牌何以爲之敢稟傳曰判事一知事之謂有情勢處義太過二知事不欲番番替行以遏勉出之路者此則似然所當更令牌招而如是之際當暑滯囚可悶違牌兩堂推考時囚柳鎭恒如干錢穀事未足爲不然而選妓徵歌一款觀於査狀可知傳說之差爽隨行異於選往讀表亦異於唱歌國制之外身被重讓謂之稍欠於人事則可也得罪於名敎則過矣近墨之戒納履之嫌未必專諉之已故之鎭將由前由後宜令知警罷職放送事分付該府可也
정조 11년
沈豐之啓曰因領議政金致仁所啓政院日記私謄承旨自首事擧條啓下矣自本院捧現告則前承旨李謙煥自首矣敢啓傳曰凡朝臣之撰狀修譜也求謄於記注自是常有之事至於不謹藏守之弊因年前事端及伊後閪失事雖有申飭而承史之因事考見卽亦常事名以承宣寧忍諉罪下吏事雖微細貽羞不少直欲處分而特因未及自首故耳旣捧現告當該承旨罷職
정조 11년
趙衍德以吏曹言啓曰該守令之上來委折亦令該曹査實草記事命下矣問于原州判官李時淵則以爲得痁疾多般治療終未離却症情漸益危篤故爲上京醫藥去月十三日受由上來矣又添泄痢浮脹之症諸般症形萬分危重時日之內萬無差病還任之望云矣敢啓傳曰如此則改差其代口傳擇差故重臣家從官者只有此人仍至無故作散是豈乏舊錄孤之意乎待其病間卽爲甄復事本曹知悉仍捧承傳
정조 11년
吏批口傳政事閔百準爲原州判官
정조 11년
趙衍德以大司成言啓曰今七月初七日儒生上旬輪次當爲設行而大提學金鍾秀方在不爲行公中限內不得爲之意敢啓傳曰待下敎曰令政院大提學牌招
정조 11년
李敏采以賑恤廳言啓曰中部水門洞居衛將所軍士金重得今七月初六日漢城府直房近處得二朔遺棄女兒欲爲收養而貧不食願爲受料告于本部自該府同日牒呈依節目給料使之乳養之意敢啓傳曰知道
정조 11년
李時秀以兵曹言啓曰羽林衛將趙文彦身病猝重時月之內無望供職呈狀乞遞實病如是則宿衛領軍之任不可久曠改差何如傳曰允
정조 11년
李時秀以兵曹言啓曰政院啓辭敦義門開門時誤以宣傳標信祗受擧行宣傳官該門護軍部將重勘事傳曰後弊所關萬萬驚駭且關師律不可尋常處之當該宣傳官護軍部將等竝令兵判待明朝嚴棍捧供草記論罪仍令兵曹嚴飭各門後勿如是身爲本兵難免常時不飭之責當該判書從重推考行首宣傳官亦免難不飭之罪爲先汰去事命下矣依傳敎宣傳官李義祐敦義門入直護軍李仁哲部將裵光運等一竝拿致各嚴棍十五度後査問其委折則宣傳官李義祐所供內以爲入仕纔過一望生疎所致標信擧行之規未詳其例但聞外正門用宣傳標信至於間門用開門云而昨日敦義門開門旣已正門則當用宣傳標信故知之無疑循例祗奉開閉自陷於昏謬妄錯之科惶恐遲晩云敦義門入直護軍李仁哲部將裵光運等所供內以爲渠等從前入直時標信祗受旣是不常有之事故未諳其規今番禜祭閉門時祗受閉門標信閉門後進上入來時祗受開門標信而開門如是擧行矣昨日烽火時宣傳官奉宣傳標信而來言曰宣傳官出送後還閉云故但知宣傳官出入時例用宣傳標信循例祗受自歸犯科之境莫非無識愚迷之致惶恐遲晩云矣都城正門開閉之法若値更皷已下之後則用以符驗與宣傳標信自是前規至於昨日敦義門開門旣在烽火之時則當用開門標信而宣傳官之不分更皷前後只知正門開閉時應用宣傳標信云者計出粧撰萬萬痛惡護軍部將等亦敢諉之以未詳其規循例開閉致有此無前之擧事之驚駭莫此爲甚論以師律不可不各別重勘以爲徵後之道宣傳官李雲祐爲先汰去令該府拿問定罪護軍李仁哲部將裵光運亦爲汰去竝付攸司照律勘處何如傳曰城門開門之規間門外無論宣傳官人定前仍留人定後留門所齎傳者皆因宣傳標信至於昨日事旣因禜祭閉門則雖在人定前當以開門標信齎去而只憑常時仍留時例矇然以宣傳標信受去者已極駭然設或拖至人定後當與符驗伸傳然後可以開門而迫鍾出去不言符驗二者尤極駭然然其出給者承宣也祗受者門將也宣傳官入仕未幾容有可恕已施重棍分揀護軍部將等設祭之日旣以閉門標信祗受閉門之後忽以宣傳標信開門者萬萬無據若此則雖在人定後亦當不準符驗只以標信開門大關後弊嚴加勘罪本事專由於該房承旨之所以開門標信出給而然當該承旨罷職院吏到夜無狀一體決棍徵勵此後開閉門時符標祗受之式成出一通揭板門將直所廳壁俾勿犯科可也
정조 11년
洪仁浩以兵曹言啓曰依本曹草記批旨政院書吏李仁大決棍十度之意敢啓傳曰知道
정조 11년
洪仁浩以御營廳言啓曰去夜初更量前守門將金冕禹犯夜被捉依例移送該府之意敢啓傳曰知道
정조 11년
以金冕禹囚單子傳于洪仁浩曰保放
정조 11년
洪仁浩以義禁府言啓曰時囚罪人金冕禹保放事命下矣金冕禹保放之意敢啓傳曰知道
정조 11년
趙衍德以義禁府言啓曰時囚罪人田光羽柳光濂旣已捧供竝依前保放洪樂恒李元謙李東憲等依筵中下敎一體保放之意敢啓傳曰知道
정조 11년
趙衍德以義禁府言啓曰田光羽柳光濂等各杖一百收贖告身盡行追奪事照律草記批旨內如有功議各減一等事命下矣田光羽六代祖潤扈聖功臣云功減一等杖九十收贖奪告身四等而柳光濂無功議云矣敢啓傳曰知道
정조 11년
丁未七月初七日卯時上御重熙堂右承旨入侍時右承旨趙衍德假注書趙台榮記事官尹行任金祖淳原任直閣鄭東浚徐鼎修以次進伏訖上曰兵曹草記催促持來賤臣承命出持入上進覽訖命書批答仍命書榻敎曰惠慶宮進服加減歸脾湯元方中去黃連加半夏一錢枳實五分十貼更爲製入命退諸臣以次退出
정조 11년
行都承旨沈豐之坐左承旨李時秀推鞫進右承旨趙衍德坐直左副承旨洪明浩坐直右副承旨洪仁浩推鞫進同副承旨李敏采坐注書金孝建仕一員未差假注書趙台榮仕直事變假注書張錫胤推鞫進
정조 11년
李敏采啓曰御營將官來言今日本廳軍兵日次私習云矣敢啓傳曰知道
정조 11년
傳于沈豐之曰下直守令留待未下直守令當日辭朝
정조 11년
傳于沈豐之曰左承旨與下直守令入侍
정조 11년
以大司諫洪檍司諫李思祚正言張至冕執義鄭萬始掌令鄭景祚崔烜持平柳頤玄牌不進罷職傳旨傳于洪明浩曰只推
정조 11년
洪明浩啓曰合辭連日闕啓事甚未安大司諫洪檍司諫李思祚正言張至冕執義鄭萬始掌令鄭景祚崔烜持平柳頤玄旣有只推之命與大司憲尹承烈竝卽牌招何如傳曰允
정조 11년
洪明浩啓曰大司憲尹承烈呈辭執義鄭萬始掌令鄭景祚崔烜持平柳頤玄傳旨未下持平金聖準在外監察茶時之意敢啓傳曰知道
정조 11년
李敏采啓曰兩司諸臺以合辭牌招矣大司憲尹承烈執義鄭萬始掌令鄭景祚崔烜持平柳頤玄大司諫洪檍司諫李思祚正言張至冕牌不進推考傳旨及罷職傳旨今方捧入而今日推鞫兩司不可不備員大司憲尹承烈更卽牌招諫院無進參之員何以爲之敢稟傳曰設鞫之時無端違牌極爲未安豈可因此不得開坐竝罷職前望單子入之待下批牌招先參坐後謝恩
정조 11년
臺諫前望單子入之司諫洪聖淵持平洪樂貞落點
정조 11년
李敏采啓曰今日推鞫兩司當爲備員而新除授持平洪樂貞未署經不得參坐云何以爲之敢稟傳曰許遞仍付軍職前望單子入之先參坐後謝恩
정조 11년
持平前望單子入之鄭大容落點
정조 11년
兵曹口傳政事副司果洪樂貞
정조 11년
沈豐之以吏曹言啓曰因領議政金致仁所啓銓曹計仕之法素稱最嚴尙能遵守而獨於雜歧輪回之際此法漸歸蕩然蓋由於各廳遷轉之不入於銓曹計仕故也以寫官譯官言之寫官仕滿四十五朔報銓曹出六則譯官之當其次者又自寫官出六後始計仕四十五朔輪回之法本如是也而今則不然寫官出六未久而譯官稱仕滿譯官出六後寫官亦如之銓曹不復審察隨報檢擬前後十五年之間雜歧中此弊指不勝計而寫官譯官尤爲特甚莫重仕法爲此輩一任壞亂誠可寒心已往諸人雖難一一追論卽今在職者令該曹覈汰事允下矣考其朔數則譯官繕工主簿崔挺祥自寫字官李宗賓出六後計之未滿二十朔天文學敎授水原監牧官金光天自天文學敎授崔宅華出六後計之未滿八朔畫員召村察訪金應煥自禁漏官鄭德和出六後計之未滿二十朔則俱未滿四十五朔之限而經先陞六繕工主簿崔挺祥水原監牧官金光天召村察訪金應煥竝汰去之意敢啓傳曰知道
정조 11년
有政吏批判書金履素進參判李秉模推鞫進參議李集斗牌不進行都承旨沈豐之進以李度默爲大司憲林蓍喆爲大司諫宋銓爲執義姜世綸爲掌令安鼎大爲掌令權中憲爲正言徐配修爲校理柳爲監察沈選之爲活人別提李祉源爲繕工主簿申大坤爲蔚珍縣令李師漢爲召村察訪李𡊠爲軍器提調李濟萬爲掌樂正兼直閣單鄭大容兼春秋單金鳳顯金哲麟爲永庫別提
정조 11년
李敏采以戶曹言啓曰大報壇墻垣改築處今已畢役之意敢啓傳曰知道
정조 11년
趙衍德以訓鍊都監禁衛營御營廳言啓曰依下敎內農圃近處宮墻頹圮連接將頹處十七間及丹鳳門東邊宮墻頹圮連接將頹處七間今七月初七日爲始三營合力改築之意敢啓傳曰知道
정조 11년
沈豐之以兵曹言啓曰內農圃近處宮墻頹圮連接將頹處十七間及丹鳳門東邊宮墻頹圮連接將頹處七間自訓鍊都監禁衛營御營廳合力改築事草記允下矣役處間數稍爲廣闊把守軍兵令該營量宜加定與前把守軍合力限畢築間嚴加守直之意分付何如傳曰允
정조 11년
李敏采以御營廳言啓曰本廳字內內農圃近處宮墻頹圮連接將頹處十七間及丹鳳門東邊宮墻頹圮連接將頹處七間竝爲撤毁則役處稍廣把守軍兵令該營量宜加定與前把守軍合力守直事自兵曹草記矣出番鄕軍二十名除出十名把守於內農圃近處宮墻改築處十名把守於丹鳳門東邊宮墻改築處竝與前把守軍限修築間嚴加輪回守直之意敢啓傳曰知道
정조 11년
洪仁浩以兵曹言啓曰內司僕南邊宮墻頹圮兩處今已畢築把守軍兵本處還入直之意分付何如傳曰允
정조 11년
洪明浩以訓鍊都監禁衛營御營廳言啓曰御營廳字內宮墻內司僕南邊兩處十間許頹圮處今已畢築把守軍兵還入直所而丹鳳門東邊宮墻五間許頹圮處雖已畢築連接將頹處今方改築故把守軍兵限畢築仍把之意敢啓傳曰知道
정조 11년
洪明浩以兵曹言啓曰拱北門西邊宮墻頹圮諸處今已畢築把守軍兵本處還入直之意分付何如傳曰未畢築處如有出番軍兵之立把者以入番軍代把後卽爲解送形止令該營具由草記事分付
정조 11년
洪明浩以訓鍊都監言啓曰拱北門西邊宮墻頹圮諸處今已畢築把守軍兵本處還入直事自兵曹草記矣把守廣智營軍十五名還入直所出番軍十名將二人竝解送之意敢啓傳曰依兵曹草記批旨擧行可也
정조 11년
李敏采以訓鍊都監言啓曰拱北門西邊宮墻已築處把守廣智營軍十五名還入直所出番軍十名將二人解送草記傳曰未畢築處如有出番軍兵之立把者以入番軍代把後卽爲解送形止令該營具由草記事批下矣集春門北邊宮墻八間頹圮處把守出番軍八名解送廣智營入直軍八名除出代把之意敢啓傳曰知道
정조 11년
李敏采以御營廳言啓曰拱北門西邊宮墻畢築兵曹草記批旨傳曰未畢築處如有出番軍兵之立把者以入番軍代把後卽爲解送形止令該營具由草記事分付事命下矣本廳字內宮墻丹鳳門東邊及內農圃東邊未畢築處把守以出番軍兵二十名立把矣依傳敎東營入宜軍二十名除出代把後出番軍兵卽爲解送之意敢啓傳曰知道
정조 11년
洪明浩以兵曹言啓曰依下敎龍虎營在囚中李復運儒逸儒迪永緖正緖奴尙男竝放送之意敢啓傳曰知道
정조 11년
洪明浩以訓鍊都監言啓曰依下敎本局在囚罪人奴貴金放送奴戊戌車福元甲順同等四名別定將校下送忠州牧囚禁以待處分事京畿觀察使處行關移送之意敢啓傳曰知道
정조 11년
洪明浩以禁衛營言啓曰依下敎本營在囚中劉城出付畿營別定將校下送忠州牧囚禁以待處分金八福定驛子還送忠牧事發關定將校押付於京畿監司處之意敢啓傳曰知道
정조 11년
洪明浩以禁衛營言啓曰依下敎本營在囚罪人李儒昇放送之意敢啓傳曰知道
정조 11년
李時秀以義禁府言啓曰因御營廳啓辭去夜初更量犯夜人前守門將金冕禹移送本府事知道啓下矣金冕禹今方待命卽爲拿囚之意敢啓傳曰知道
정조 11년
洪明浩以左右捕盜廳言啓曰依下敎左捕廳在囚罪人者斤同丁乭等出付京畿監營之意敢啓傳曰知道
정조 11년
丁未七月初八日辰時上御誠正閣左承旨與下直守令入侍時左承旨李時秀假注書趙台榮記事官李相璜金祖淳載寧郡守洪善養原州判官閔百準蔚珍縣令朴文絅以次進伏訖上曰守令進前善養進伏上下詢職姓名訖敎曰下去善爲也百準進伏上曰爾在賑郞事多勤幹下去後每事必如賑郞時可也文絅進伏上曰爾居何邑乎文絅曰居在江西矣上曰稱爾何許人耶文絅曰鄕族矣上曰今番賑穀爲幾許耶文絅曰都合爲一千三百餘石矣上曰各穀數爻詳細陳達可也文絅曰臣已忘却未能仰奏矣時秀曰蔚珍縣令朴文絅進伏之際擧措固已駭怪及其前任高敞時賑穀數爻俯詢之下敢以忘却仰對者尤極駭痛所當重勘而本院請推之外無他可施之罰何以爲之敢稟上曰渠之所爲萬萬無狀爲先令該府拿處究覈捧口招草供以啓其代今日政擇差下送可也出擧條上曰招致當直都事不待傳旨卽爲拿囚事分付賤臣承命出傳命書傳敎曰事勢適然不過申飭該房難付生手前承旨洪仁浩敍用仍任前職牌招察任命退諸臣以次退出
정조 11년
丁未七月初八日辰時上御重熙堂右承旨入侍時右承旨趙衍德記事官金孝建尹行任金祖淳原任直閣徐鼎修鄭東俊以次進伏訖上曰都承旨左承旨入侍賤臣承命出與行都承旨沈豐之左承旨李時秀偕入進伏命書傳敎曰政官牌招開政又命書榻敎曰訓局在囚中奴戊戌等四名禁營在囚中劉城捕廳在囚中者斤同丁乭出付畿營別定將校下送忠州牧囚禁以待處分禁營在囚中金八福定驛子還送忠牧事分付該營仍爲下諭于畿伯又命書榻敎曰龍虎營在囚中李復運儒逸儒迪永緖正緖奴尙男訓局在囚中奴貴金禁營在囚中李儒昇竝卽放送後草記命退諸臣以次退出
정조 11년
行都承旨沈豐之坐左承旨趙衍德坐直右承旨洪明浩坐左副承旨曺允大未肅拜右副承旨洪仁浩坐同副承旨李敏采坐直注書金孝建仕一員未差假注書趙台榮仕直事變假注書張錫胤仕
정조 11년
沈豐之啓曰左承旨李時秀今日不爲仕進卽爲牌招何如傳曰允
정조 11년
沈豐之啓曰左議政李在協右議政兪彦鎬依下敎來待矣傳曰入侍
정조 11년
傳于趙衍德曰判義禁察理使入侍
정조 11년
兵曹口傳政事副司直李時秀
정조 11년
傳于李敏采曰次對久未爲之明日來會
정조 11년
李敏采啓曰明日次對憲府無進參之員除在外內閣進外未肅拜人員竝待開門牌招兩司長官當爲進參大司諫林蓍喆一體牌招何如傳曰允
정조 11년
李敏采以景慕宮都提調意啓曰太常生梨今方薦新於本宮而宮苑生梨姑未成熟將待熟薦獻之意敢啓傳曰知道
정조 11년
李敏采以戶曹言啓曰宗廟外墻垣改築處今已畢役之意敢啓傳曰知道
정조 11년
李敏采以禮曹言啓曰禜祭纔擧積雨快霽報謝之節不容少緩報謝祭不卜日今十二日設行之意知委何如傳曰允獻官以下諸執事賞典依例捧傳旨
정조 11년
李敏采以禮曹言啓曰倭獻進上物種中丹木準萬斤卸置江華府事命下矣去丙午條倭獻進上纔已來泊京江矣各項物種依例內入後丹木五千三百八十斤仍令船運輸置於江華府事分付於領來監色等處之意敢啓傳曰下去別軍職姑未復命卽爲運致事分付可也
정조 11년
李敏采以兵曹言啓曰宗廟東西墻垣頹圮諸處今已畢築座更一倂解送之意分付漢城府何如傳曰允
정조 11년
李敏采以兵曹言啓曰拱北門南邊宮墻頹圮處今已畢築把守軍兵本處還入直之意分付何如傳曰知道
정조 11년
李敏采以訓鍊都監禁衛營御營廳言啓曰拱北門南邊宮墻十一間今已畢築把守軍本處還入直事自兵曹草記矣把守西營軍十五名還入直之意敢啓傳曰知道
정조 11년
洪仁浩以義禁府言啓曰今此推鞫時本府都事當爲備員出使都事兪國柱令該曹口傳相換何如傳曰允
정조 11년
吏曹口傳政事禁府都事兪國柱武兼李東爀相換
정조 11년
洪仁浩以義禁府言啓曰鞫廳罪人東喆東翼聲沃鎭赫鎭星依下敎別定都事成鼎柱訓鍊都監敎鍊官李元熙守禦廳敎鍊官朴震赫押送原州獄待察理使下去按覈之意祕關于原春道觀察使處矣敢啓傳曰知道
정조 11년
吏曹口傳政事禁府都事成鼎柱氷庫別檢朴彝源相換
정조 11년
洪仁浩以義禁府言啓曰罪人鄭昌東依下敎出付畿營之意敢啓傳曰知道
정조 11년
丁未七月初九日辰時上御重熙堂右承旨入侍時右承旨趙衍德假注書趙台榮記事官李崑秀金祖淳原任直提學徐有防原任直閣鄭東浚徐鼎修待敎尹行任以次進伏訖衍德曰都承旨以爲禁府推案今方抄出而書役浩大勢難獨寫使院吏正書未知何如云矣上曰使事變注書書之推案與洪仁浩相議抄出事分付賤臣承命出傳命書傳敎曰大臣兵判請對筵奏之後推鞫按問出於重事體之意而其在曉迷警衆之道莫如下送設地方處斷且有未盡究覈事左承旨李時秀察理使差下使之辭朝上曰左右相入侍事遣史官傳諭命書傳敎曰耽羅麥事告歉纔令船粟往哺此時此島凡係息肩之方宜有拔例軫念之擧貢馬聞下陸已久云雖難停免今因例貢招問領納人亦有慰諭者貢果係是薦獻物種依例封進而各殿進上則竝減半其餘月令進上及方物各司納竝限明年麥秋蕩減內寺奴貢當年條亦爲蕩減浦作之弊曾所稔聞如是蠲貢之後不可無實惠之下究魚鰒之已捉已採者如難還給使之從便充貢於明年明年條停減如癸卯湖南停貢例事令廟堂措辭行會又命書傳敎曰旣承慈敎殿宮貢獻依各殿宮例爲之事一體行會又命書傳敎曰濟州進上領來人承旨招問疾苦仍問本州年事別回糧依年前特敎例題給後令該廳草記命退諸臣以次退出
정조 11년
丁未七月初九日巳時上御重熙堂左右相判義禁察理使入侍時都承旨沈豐之記事官金孝建李相璜金祖淳左議政李在協右議政兪彦鎬判義禁金鍾秀察理使李時秀以次進伏訖在協等曰日間聖體若何上曰一樣矣上命察理使進前敎曰此是大事十分審愼爲之須使人心不至騷擾獄情務從詳明期於覈得窩窟亦必有造言者多般探得然後獄體可成領相以爲拘覈之前經先下送不成獄體云此言誠是矣然而罪人捉來之際沿路自爾騷亂所見亦多難處故定送察理使此也時秀曰忠州堤川在囚罪人皆移原州拘覈乎上曰從便爲之歸路歷過忠堤曉諭民人可也時秀曰捕廳及軍門在囚者其罪名事端未得詳知何以爲之乎上曰前後捧招文書皆取見可也上曰去路見領相問下去後方略好矣命書傳敎曰奉命承旨許遞前望單子入之待下批牌招察任察理使李時秀令該曹口傳付軍職又命書榻敎曰罪人東喆東翼聲沃鎭赫鎭星別定都事一人仍定營校押送原州使之嚴囚以待察理使下去按覈事今鞫廳祕關該道道臣又命書榻敎曰推鞫撤罷在協曰冬至副使閔鍾顯與正使有姻婭之嫌書狀則有相避之法正副使雖不在法典而聞以此逡巡云不可不稟定故仰達矣上曰然則許遞可也出擧條命書榻敎曰罪人鄭昌東爲先出付畿營牢囚營獄待他罪人盡爲押送後發送事下諭于京畿監司命退諸臣以次退出
정조 11년
丁未七月初九日申時上御重熙堂坐直承旨入侍時右承旨趙衍德假注書趙台榮記事官尹行任金祖淳以次進伏訖上命書傳敎曰聞卿尙住城外云明日入侍事遣史官傳諭于趙判府事上曰濟州民人等當於協陽門率史官來坐以爲勞問而今聞都承旨坐於政院房內循例曉諭云事甚可怪此後無得如是之意分付可也上曰承旨以曺允大出牌事分付命退承史以次退出
정조 11년
行都承旨沈豐之坐左承旨徐鼎修坐右承旨李鼎運坐左副承旨洪明浩坐直右副承旨洪仁浩坐直同副承旨李敏采坐注書金孝建仕一員未差假注書趙台榮仕直事變假注書張錫胤仕
정조 11년
洪仁浩啓曰卽伏見北兵使南憲喆今春夏等褒貶啓本則審藥卞重信題目之下不書等第事極駭然從重推考何如傳曰允
정조 11년
傳于洪明浩曰大臣備局堂上引見
정조 11년
洪仁浩啓曰判府事趙璥依下敎來待矣傳曰入侍
정조 11년
傳于沈豐之曰在外承旨許遞左承旨昨聞有實恙亦爲許遞前望單子入之待下批牌招察任
정조 11년
承旨前望單子入之徐鼎修李鼎運落點
정조 11년
洪仁浩啓曰卽者中樞府錄事來言判府事趙璥還歸城外所住處云係是大臣去就敢啓傳曰知道
정조 11년
傳于洪明浩曰七夕製旣有待下敎爲之之命大提學待開門牌招
정조 11년
傳于徐鼎修曰宣傳官秋等內試射旣命明日設行試講久未爲之仍令明日爲之事分付
정조 11년
洪仁浩啓曰明日宣傳官試講相値輪對頉稟之意敢啓傳曰後日次爲之
정조 11년
李鼎運以禮曹言啓曰卽接司圃署所報則各殿宮供上眞苽依下敎自明日爲始不爲封進云矣依所報自明日停封事分付之意敢啓傳曰知道
정조 11년
洪仁浩以魂宮享官意啓曰司圃署眞苽雖已停止魂宮限今朔進排事命下矣以此分付該司何如傳曰允
정조 11년
徐鼎修以賑恤廳言啓曰傳曰濟州進上領來人承旨招問疾苦仍問本州年事別回糧依年前特敎例題給後令該廳草記事命下矣濟州進上領來人本州公文中所載二十八名回糧米各三斗式依年前特敎例分給之意敢啓傳曰知道
정조 11년
李敏采以兵曹言啓曰月覲門東邊宮墻頹圮第一處六間許今已畢築把守軍兵本處還入直之意分付何如傳曰允
정조 11년
李敏采以訓鍊都監禁衛營御營廳言啓曰御營廳字內宮墻月覲門東邊第一處頹圮六間許今已畢築把守軍兵還入集春營直所之意敢啓傳曰知道
정조 11년
洪仁浩以兵曹言啓曰月覲門東邊宮墻第二處頹圮六間許今已畢築把守軍兵本處還入直之意分付該營何如傳曰允
정조 11년
洪仁浩以訓鍊都監禁衛營御營廳言啓曰御營廳字內宮墻月覲門東邊第二處頹圮六間許今已畢築把守軍兵還入集春營直所之意敢啓傳曰知道
정조 11년
李敏采以兵曹言啓曰集春門北邊宮墻頹圮處今已畢築把守軍兵本處還入直之意分付何如傳曰允
정조 11년
李敏采以訓鍊都監禁衛營御營廳言啓曰集春門北邊宮墻頹圮處八間今已畢築把守軍兵本處還入直事自兵曹草記矣把守廣智營軍八名還入直所將一人解送之意敢啓傳曰知道
정조 11년
洪仁浩以訓鍊都監禁衛營御營廳言啓曰御營廳字內宮墻內農圃東邊兩處頹圮八間許已爲畢築把守軍兵當爲撤罷而將頹處今方改築限畢築仍把之意敢啓傳曰知道
정조 11년
行都承旨沈豐之坐左承旨徐鼎修坐直右承旨李鼎運坐左副承旨洪明浩坐右副承旨洪仁浩坐同副承旨李敏采坐直注書金孝建仕一員未差假注書趙台榮仕直事變假注書張錫胤仕
정조 11년
沈豐之啓曰大提學金鍾秀牌不進推考傳旨今方捧入而七夕製命下之後如是違牌事甚未安更卽牌招何如傳曰允
정조 11년
沈豐之啓曰大提學金鍾秀再牌不進推考傳旨今方捧入而七夕製命下之後如是違牌事甚未安所當更請牌招而係是一日三牌何以爲之敢稟傳曰更爲牌招
정조 11년
以弘文提學吳載純牌不進推考傳旨傳于沈豐之曰雖有文衡旣在帳殿試所則文任替行固無代斲之嫌更爲牌招斯速膺命
정조 11년
沈豐之啓曰弘文提學吳載純旣已承牌奎章閣提學金鍾秀藝文提學徐有隣一體牌招以爲同參考試之地何如傳曰試所進去外依例牌招
정조 11년
沈豐之啓曰藝文提學徐有隣牌不進推考傳旨今方捧入而同參考試命下之後如是違牌事甚未安更卽牌招何如傳曰允
정조 11년
以副修撰宋祥濂牌不進罷職傳旨傳于李敏采曰只推更爲牌招
정조 11년
洪明浩以弘文館言啓曰新除授校理徐配修卽爲牌招何如傳曰允
정조 11년
傳于李敏采曰當該中官推考
정조 11년
以副司直徐有寧上疏傳于徐鼎修曰無端引義有傷事體此疏還給
정조 11년
兵曹口傳政事以李潤禧爲宣傳官
정조 11년
副司直徐有寧疏曰伏以日月流邁文禧廟祥事奄過离光莫追儀章卽吉八域含生冤號靡逮之慟愈久愈新如不欲生伏惟我殿下止慈之情撫時增慼不瑕有損尤不任區區耿結之忱仍伏念臣猥以螻蟻之微濫蒙河海之恩闔門所被罔非異渥每一思惟感極而懼父子兄弟相對勉飭者只在於夷險一節彈竭心力以少效涓埃之報而只緣臣臨事鈍滯觸處生疣頃當臨試之日自速不誠之罪近地薄譴非罪伊恩不日賜環到底曲庇歸趁享班職秩自如臣於震懍罔措之餘益戴非常之洪造杜門悚蹙惟有感泣隕結之忱而已此際摠戎新命忽下於千萬夢想之外噫嘻此何事也臣本迂儒性且疎拙雖尋常官職猶懼不稱至於戎垣事務全不諳練年前冒叨僨誤旣多醜拙畢露及其再除也又以一門兩將戒切盛滿陳章蒙遞竊庶幾聖鑑之俯燭而乃者南城重務纔幸得解北垣恩除又此荐降莫重將兵之任有若非臣莫可者然在臣身雖極榮耀在朝家綜核之政豈容再誤蓋守禦摠戎均是將任而摠戎則從前除拜多在武將比守禦差有異焉一門兩將之戒與前一般至若賤疾之難强猶屬餘事受符體重慢命是懼雖不免黽勉冒膺而因仍蹲據斷無是理適値鞫事連仍不敢言私今始冒入文字略暴衷懇伏乞聖明俯賜鑑諒亟遞臣摠戎之任回授可堪之人仍令有司治臣前後辜負之罪以肅朝綱以安私分千萬幸甚臣無任屛營祈懇之至答曰無端引義有傷事體此疏還給
정조 11년
大司諫李昌漢疏曰伏以光陰迅駛文孝世子朞祀奄過服已除矣月復改矣臣民痛冤去益罔極伏惟聖心觸境疚傷何以堪抑仍伏念臣百無肖似濫竊科第與世寡合屢速人言榮途晉秩實非夢寐之所敢到聖度如天無物遐棄頃年北邑無一可紀之勞而過加恩奬至蒙移擢榮動邊塞感銘肺肝及夫還朝以來地部銀臺除旨聯翩雨露之私殆若獨偏於臣身者然以臣疾病衰朽之質此生此世涓埃莫效日夕惶愧徒思結草之報而已不意日前特授臣以諫長之任臣奉旨雙惶罔知攸措臣於三司之職自來情勢不但通朝之所共知抑亦聖鑑之所俯燭以臣感激圖報之忱固當不擇夷險竭蹶向前而臺端一步便成鐵限非獨止於人器之不稱而已庚牌儼臨敢犯違傲嚴譴恭俟未蒙例勘臣於是尤不勝悶蹙惶隕之至玆敢略暴文字仰瀆崇聽伏乞聖慈諒臣情之不可冒據察臣言之非出例讓所帶職名特許鐫改仍命選部勿復檢擬以重名器以安私分千萬幸甚臣雖不可以臺職自居而惟彼亂逆人得而誅之敢此附陳惟聖明垂察焉昨年夏秋之變尙忍言哉痛纏宗社冤深黎庶搢神閭巷擧擬二字刀割之有自而以其情節之未露莫不含哀而茹痛何幸王大妃殿下諺敎誕宣十行明旨丁寧懇惻姦情從此而可究輿憤由是而可洩而殿下每以無指的三字牢拒群下之請徑斷乳之妖媼進熱劑之逆醫一經鞫問可覈其指使而兩司之啓經年爭執一例之批鎭日靳允臣未知我殿下所顧惜而曲加全保之澤置之不問之科也國賊無可討之日君讎無可復之期神人之憤冞久而冞極伏願殿下廓揮乾斷逆醫妖媼竝令王府拿鞫嚴覈指敎之賊期於鉤得焉噫嘻痛矣夏賊之窮凶極惡至今思之夢魂亦驚而徒黨未鋤繼而有𤨧福之逆至於昨冬之變而極矣將相和應四字刀割排機張勢禍迫呼吸幸賴皇天之默佑罪人斯得而畢竟勘斷不過誅一復竄一宇而止耳尙喆尙保食息明謙不施孥戮此已失刑之大者半行刀割其可曰國有法乎果然匡運之凶書接踵而出黨與亦不之問根柢終無以拔實不知何樣禍機暗伏於何地至於近日鞫囚獄體嚴祕雖不知其端緖之如何而亦未必不由於賊窩之未破思之及此寧不澟然而寒心哉顧今朝著之上無一人沬血碎首仰格天聽者則共戴一天莫非臣等之罪也而亦不能無憾於天地之大也伏惟我殿下聰明足臨而仁恕太過雖鬼魁莫逃於懸鏡而鯨鯢多漏於恢網殿下試思之前後元凶大憝之在所必誅者果皆一一伏法乎殿下每當治獄之際必以鎭安二字務從寬典而龍蛇未見其咸化蔓草終致於難回自卽祚至于今日一逆纔治一逆種生千怪百慝換面迭發鎭安之效果安在哉臣愚死罪竊以爲殿下仁恕之政或有歉於生道殺人之法也王章不嚴而亂賊無所懲畏國讎未復而倫彝漸至斁絶惟殿下穆然深思勿以人廢言將臣所陳諸凶之罪可誅者誅之可覈者覈之永絶四字刀割焉治疏將上之際天牌復臨惶懍震越益無所措隨詣闕下無路承膺瞻望象魏徒增戀結之忱臣無任屛營祈懇之至省疏具悉勿煩
정조 11년
丁未七月十一日卯時上御春塘臺宣傳官秋等內試講試射入侍時行都承旨沈豐之左承旨徐鼎修右副承旨洪仁浩同副承旨李敏采記事官金孝建假注書趙台榮記事官李相璜金祖淳以次侍立試官兵曹判書李𡊠守禦使金鍾秀摠戎使徐有寧待敎尹行任入就位行四拜禮訖以次進伏上命開講宣傳官等以次進講兵學指南命收栍講訖仍命試射宣傳官等以次射放上曰大提學弘文提學藝文提學出牌事分付賤臣承命出傳上曰守禦使進前鍾秀進伏上曰文任旣非劇務而在鄕時猶爲行公況今上京之後何可圖免乎鍾秀曰向者登筵旣伏承下敎守禦使雖已黽勉行公而至於他司以萬無供職之意已悉仰奏到今文衡之任尤非可論矣上曰弘文提學雖已出牌大提學今方在此豈有承牌之理乎卿到今不可不膺命矣鍾秀曰臣俄已縷陳而果無出膺之望矣上曰泮中儒生來會者爲幾許與否知來賤臣承命出回奏曰先已來會者爲百餘人從後入來者連爲絡續云矣命書傳敎曰都承旨持此御題與弘文提學偕往泮宮試取以來又命書傳敎曰如是屢違萬萬過當旣在京第且已行公以前日將老鄕居之處義拖用於今日決知其不然況此非劇務則亦無乖於曲諒之筵敎以此以彼理難闊狹大提學金鍾秀推考方以兼帶將任在武試所輕重雖別武試親試此有可據之例弘文提學牌招進去又命書傳敎曰行首宣傳官未差之代令該曹口傳差出宣傳官試射訖上乘輿出靑陽門入賓陽門還內諸臣以次退出
정조 11년
丁未七月十一日未時上御誠正閣七夕製科次入侍時行都承旨沈豐之假注書趙台榮記注官李宗烈承膺祚藝文提學徐有隣弘文提學吳載純對讀官李百亨金熙采尹行任以次進伏訖上曰試券隨其所捧連爲持來事分付賤臣承命出傳命書榻敎曰他承旨入侍賤臣承命出與同副承旨李敏采偕入進伏上命考券載純等進考試券考訖命書等第三下朴宗洪等以次出榜命書傳敎曰七夕製居首生員朴宗洪直赴會試之次生員洪鳳錫給二分之次進士沈厚鎭沈玉賢南巖老南宮愿各給一分草三下生員李明孚紙三卷筆三枝墨二笏次上進士姜履元等四人各紙二卷筆三枝墨二笏賜給又命書榻敎曰入格儒生明日來待命退諸臣以次退出
정조 11년
丁未七月十一日酉時上御重熙堂坐直承旨入侍時左承旨徐鼎修假注書趙台榮記事官承膺祚尹行任以次進伏訖上曰七夕製出榜何如云耶鼎修曰實才皆參榜云矣上曰親試課試課講榜持來賤臣承命出持入上曰玉堂中在外及未肅拜人知來賤臣承命出回奏曰副校理林道浩副修撰兪漢謨方在任所尙未上來云矣命書榻敎曰在外玉堂許遞又命書傳敎曰顧問之地政須似此人才春初被選之後親試居首爲五次通計課講課製裒然爲十魁極可嘉尙其在惜才之意宜有奬拔之擧副司果宋祥濂副修撰除授牌招入直命退承史以次退出
정조 11년
行都承旨沈豐之坐左承旨徐鼎修坐右承旨李鼎運坐直左副承旨洪明浩坐右副承旨洪仁浩坐同副承旨李敏采坐直注書金孝建仕一員未差假注書趙台榮仕直事變假注書張錫胤仕
정조 11년
李鼎運啓曰卽伏見統制使趙心泰今春夏等褒貶啓本則邊將無一人居下殊無嚴明殿最之意推考警責何如傳曰允
정조 11년
洪仁浩啓曰大司憲李度默執義宋銓牌招未下掌令安鼎大疏批未下掌令姜世綸持平金聖準在外持平鄭大容內閣進監察茶時之意敢啓傳曰知道
정조 11년
傳于沈豐之曰都承旨左副承旨率入格儒生入侍
정조 11년
李敏采啓曰今日乃是處暑視事當爲取稟而老炎猶甚新涼未生姑觀日候更稟之意敢啓傳曰知道
정조 11년
李敏采啓曰日次儒生殿講處暑後更稟事命下矣以何日爲之乎敢稟傳曰待下敎爲之